

**ΕΛΛΗΝΙΚΗ ΔΗΜΟΚΡΑΤΙΑ** Ξάνθη, 3 Ιουνίου 2022

**ΝΟΜΟΣ ΞΑΝΘΗΣ** Αριθ. Πρωτ.: 12695

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΔΙΕΘΝΟΥΣ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια και εγκατάσταση έξυπνου συστήματος ελεγχόμενης στάθμευσης»**

**Ο Δήμαρχος Ξάνθης**

Προκηρύσσει διεθνή ηλεκτρονικό ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια και εγκατάσταση έξυπνου συστήματος ελεγχόμενης στάθμευσης»**, προϋπολογισμού εννιακοσίων σαράντα τριών χιλιάδων τριακοσίων ογδόντα οχτώ ευρώ και ενενήντα λεπτών του ευρώ με το Φ.Π.Α (943.388,90 €).

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: 2541350822

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: [http://www.cityofxanthi.gr](http://www.cityofxanthi.gr/)

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου [http://www.cityofxanthi.gr](http://www.cityofxanthi.gr/). Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:** 72212000-4 {Υπηρεσίες προγραμματισμού λογισμικού εφαρμογών},

35125100-7 {Αισθητήρες},

32344210-1 {Εξοπλισμός ασύρματης επικοινωνίας},

34926000-1 {Εξοπλισμός ελέγχου στάθμευσης αυτοκινήτων},

34928471-0 {Εξοπλισμός πινακίδων σήμανσης},

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η προμήθεια με τίτλο: **«Προμήθεια και εγκατάσταση έξυπνου συστήματος ελεγχόμενης στάθμευσης»** και αφορά την προμήθεια και εγκατάσταση αισθητηρίων οργάνων έξυπνης στάθμευσης, πινακίδων ενημέρωσης μεταβλητών μηνυμάτων, βυθιζόμενων στηλών ελέγχου της κίνησης στην παλιά πόλη, κέντρου ενημέρωσης – control room στο Δημαρχείο και των αντίστοιχων λογισμικών διαχείρισης.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού δεκαπέντε χιλιάδων διακοσίων δεκαπέντε ευρώ (15.215,00 €) για το σύνολο της σύμβασης.

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται **σε είκοσι (20) εβδομάδες** από την υπογραφή της σύμβασης.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε ομάδες:** Η παρούσα σύμβαση δεν υποδιαιρείται σε επιμέρους ομάδες σύμφωνα με την με αριθ. Π-7/2021 Μελέτης της Διεύθυνσης Προγραμματισμού, Οργάνωσης και Πληροφορικής του Δήμου Ξάνθης.

**10. Κριτήριο ανάθεσης:** Η πλέον συμφέρουσα από οικονομική άποψη προσφοράς, βάσει τιμής (τιμή μονάδας σε ευρώ) για το σύνολο των ειδών του Προϋπολογισμού που περιγράφεται στην με Αριθ. Π-07/2021 Μελέτη της Διεύθυνσης Προγραμματισμού, Οργάνωσης και Πληροφορικής του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 15η Ιουλίου 2022 ημέρα Παρασκευή και ώρα 11:00. Η ημέρα έναρξης παραλαβής των προσφορών είναι η 8η Ιουνίου 2022 και η ώρα έναρξης η 09:00΄. Η ημέρα λήξης παραλαβής προσφορών είναι η **11η Ιουλίου 2022, ημέρα Δευτέρα και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Φορέας χρηματοδότησης της παρούσας σύμβασης είναι ο Δήμος Ξάνθης. Η δαπάνη για την εν λόγω σύμβαση βαρύνει την με Κ.Α.: 02.70.7131.01 (ΣΑΤΑ) [σύμφωνα με την με αριθ. **172/01.02.2022** Απόφαση Ανάληψης Υποχρέωσης του Δημάρχου Ξάνθης] σχετική πίστωση του τακτικού προϋπολογισμού του οικονομικού έτους 2022 του Φορέα.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής : Αρχή Εξέτασης Προδικαστικών Προσφυγών (ΑΕΠΠ)

Διεύθυνση : Λεωφ. Θηβών 198, Αγ. Ιωάννης Ρέντης, κτίριο Κεράνης, Αθήνα

Τηλέφωνο : +30 2132141216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Η παρούσα απεστάλη με ηλεκτρονικά μέσα για δημοσίευση στις **03/06/2022** στην Υπηρεσία Εκδόσεων της Ευρωπαϊκής Ένωσης. Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου http://www.cityofxanthi.gr, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Εμμανουήλ Ι. Φανουράκης**